
ΤΕΥΧΟΣ ΔΕΥΤΕΡΟ 


Αρ 


. Φύλλου 2013 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση της υπ' αριθ. Φ.000/86/186943/ 
Σ.2923/24 Ιουλ 2015 απόφασης Αρχηγού Γενικού 
Επιτελείου ΕθνικήςΆμυνας (Β' 1805), όσον αφορά 
στον ορισμό - αντικατάσταση μελών της Ελληνι¬ 
κής Επιτροπής Στρατιωτικής Ιστορίας. 

2 

Επιβολή πολλαπλών τελών για τελωνειακή παρά¬ 
βαση λαθρεμπορίας καπνικών στον ΜίΙΗΑΜΜΑΟ 
ΝΑϋΙΜ του 5ΑϋΙ0. 

3 

Επιβολή πολλαπλών τελών για τελωνειακή παρά¬ 
βαση λαθρεμπορίας καπνικών στον ΜίΙΗΑΜΜΑΟ 
ΝΑϋΙΜ του 5ΑϋΙ0. 

4 

Επιβολή πολλαπλών τελών για τελωνειακή παρά¬ 
βαση λαθρεμπορίας καπνικών στον ΜΙΙΗΑΜΜΑϋ 
ΝΑϋΙΜ του 5ΑϋΙ0. 

5 

Τροποποίηση της με αριθμό 37336/06.08.2008 
(Β' 1590) απόφασης των Υπουργών Οικονομίας 
και Οικονομικών και Πολιτισμού με τίτλο [Έγκρι¬ 
ση του «Κανονισμού Οργάνωσης, Λειτουργίας και 
Διεξαγωγής των παιχνιδιών στοιχημάτων προκα¬ 
θορισμένης απόδοσης της Ο.Π.Α.Π. Α.Ε.»], όπως 
ισχύει. 


ΑΠΟΦΑΣΕΙΣ 

Αριθ. Φ. 000/56/50021 8/Σ.2740 (1) 

Τροποποίηση της υπ' αριθ. Φ.000/86/186943/ 
Σ.2923/24 Ιουλ 2015 απόφασης Αρχηγού Γενι¬ 
κού Επιτελείου Εθνικής Άμυνας (Β' 1805), όσον 
αφορά στον ορισμό - αντικατάσταση μελών της 
Ελληνικής Επιτροπής Στρατιωτικής Ιστορίας. 

Ο ΑΡΧΗΓΟΣ 

ΤΟΥ ΓΕΝΙΚΟΥ ΕΠΙΤΕΛΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α.Τηςπαρ. 6 του άρθρου 13 του ν. 2690/1999 (Α' 45), 
όπως ισχύει. 


β. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του π.δ/τος 63/2005 (Α' 98). 

2. Την υπ'αριθ. Φ.000/190465/Σ. 1694/10 Απρ 1998 
κοινή απόφαση Υπουργού Εθνικής Άμυνας και Υφυ¬ 
πουργού Οικονομικών «Σύσταση Επιστημονικής Επι¬ 
τροπής "Ελληνική Επιτροπή Στρατιωτικής Ιστορίας 
(ΕΣΣΙ)"» (Β' 572), όπως τροποποιήθηκε και ισχύει με 
την υπ'αριθ. Φ. 000/ 209506/Σ.6944/17 Δεκ 2001 κοινή 
απόφαση Υπουργού Εθνικής Άμυνας και Υφυπουργού 
Οικονομικών (Β' 1745). 

3. Την υπ'αριθ. Φ.400/168/392535/Σ.3218/11 Απρ 17/ 
ΓΕΣ/ΔΙΜΣΠΡΟ/4α. 

4. Την υπ'αριθ. Φ.000/3791/Σ.721/28 Απρ 17/ΓΕΑ/Β' 
ΚΛ/Β1. 

5. Τις επικείμενες υπηρεσιακές μεταβολές μελών της 
Ελληνικής Επιτροπής Στρατιωτικής Ιστορίας της παρ. 
1 της υπ' αριθ. Φ.000/86/186943/Σ.2923/24 Ιουλ 2015 
απόφασης Αρχηγού Γενικού Επιτελείου ΕθνικήςΆμυνας 
(Β' 1805). 

6. Την υπ'αριθ 101/2017 ειδική εισηγητική έκθεση 
οικονομικής επιβάρυνσης ν. 4270/2014 (Α' 143) του Γε¬ 
νικού Διευθυντή ΥΠΕΘΑ/ΓΔΟΣΥ. 

7. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη σε βάρος του 
κρατικού προϋπολογισμού, πέραν αυτής που έχει προϋ¬ 
πολογιστεί απάτην υπ'αριθ. Φ.000/86/186943/Σ.2923/24 
Ιουλ 2015 απόφαση Αρχηγού Γενικού Επιτελείου Εθνικής 
Άμυνας, αποφασίζουμε: 

Άρθρο 1 

Οι περ. α και β της παρ. 1 της υπ' αριθ. Φ.000/86/ 
186943/Σ.2923/24 Ιουλ 2015 απόφασης Αρχηγού Γενι¬ 
κού Επιτελείου ΕθνικήςΆμυνας (Β' 1805) αντικαθίστα¬ 
νται, αντίστοιχα, ως εξής: 

«α.Ταξίαρχο (ΠΖ-ΕΥ) Ραχμανίδη Γεώργιο (ΑΜ: 46231), 
ως πρόεδρο. 

β. Σμήναρχο (I) Ανδρεάδη Ανδρέα (ΑΜ: 16455), ως 
αντιπρόεδρο». 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2013/13.06.2017 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2017 
Ο Αρχηγός 
Ε. ΑΠΟΣΤΟΛΑΚΗΣ 


( 2 ) 

Επιβολή πολλαπλών τελών για τελωνειακή παρά¬ 
βαση λαθρεμπορίας καπνικών στον ΜΙΙΗΑΜΜΑΟ 
ΝΑΘΙΜ του 5ΑΟΚ2. 

Με την υπ'αριθ. 592/2016/22-05-2017 καταλογιστική 
πράξη του Προϊσταμένου του Γ' Τελωνείου Ε.Φ.Κ. Θεσ¬ 
σαλονίκης καταλογίζονται σε βάρος του ΜυΓΐ3ΐηιη3ςΙ 
ΝθεΙίιτ) του 53ε1ίς, γεν. 09-10-1995 στο Πακιστάν, κάτοι¬ 
κος Θεσ/νίκης, οδός Στρ. Μακρυγιάννη 11 και ήδη σήμε¬ 
ρα αγνώστου διαμονής σύμφωνα με τα οικεία έγγραφα 
των αρμοδίων αρχών, πολλαπλά τέλη χιλίων πεντακοσί- 
ων ευρώ (1500 €), κατά παράβαση των διατάξεων των 
άρθρων 155 παρ. 2 εδ. ζ' και 142 παρ. 2 του ν. 2960/2001 
«ΕθνικόςΤελωνειακός Κώδικας», για λαθρεμπορία είκοσι 
ενός (21) πακέτων τσιγάρων και τριών (3) συσκευασιών 
καπνού των 50 γρ., τα οποία και κατασχέθηκαν. Ο κατα- 
λογιζόμενος δικαιούται να ασκήσει προσφυγή εντός 30 
ημερών ενώπιον του αρμόδιου Διοικητικού Πρωτοδικεί¬ 
ου Θεσσαλονίκης, σύμφωνα με τις οικείες διατάξεις του 
Κώδικα Διοικητικής Δικονομίας. 

Ο Προϊστάμενος 
ΘΕΟΔΩΡΟΣ ΤΡΟΥΛΛΙΝΟΣ 


(3) 

Επιβολή πολλαπλών τελών για τελωνειακή παρά¬ 
βαση λαθρεμπορίας καπνικών στον ΜΙΙΗΑΜΜΑΟ 
ΝΑΟΙΜ του 5ΑΟΚ2. 

Με την υπ'αριθ. 591/2016/22-05-2017 καταλογιστική 
πράξη του Προϊσταμένου του Γ' Τελωνείου Ε.Φ.Κ. Θεσ¬ 
σαλονίκης καταλογίζονται σε βάρος του ΜυΓΐ3ΐηιη3ςΙ 
Νθάιιη του 53είίς, γεν. 09-10-1995 στο Πακιστάν, κάτοι¬ 
κος Θεσ/νίκης, οδός Αγίας Σοφίας 35 και ήδη σήμερα 
αγνώστου διαμονής σύμφωνα με τα οικεία έγγραφα των 
αρμοδίων αρχών, πολλαπλά τέλη χιλίων πεντακοσίων 
ευρώ (1500 €), κατά παράβαση των διατάξεων των άρ¬ 
θρων 155 παρ. 2 εδ. ζ' και 142 παρ. 2 του ν. 2960/2001 
«ΕθνικόςΤελωνειακός Κώδικας», για λαθρεμπορία πέντε 
(5) πακέτων τσιγάρων, τα οποία και κατασχέθηκαν. 

Ο καταλογιζόμενος δικαιούται να ασκήσει προσφυγή 
εντός 30 ημερών ενώπιον του αρμόδιου Διοικητικού 
Πρωτοδικείου Θεσσαλονίκης, σύμφωνα με τις οικείες 
διατάξεις του Κώδικα Διοικητικής Δικονομίας. 

Ο Προϊστάμενος 
ΘΕΟΔΩΡΟΣ ΤΡΟΥΛΛΙΝΟΣ 


(4) 

Επιβολή πολλαπλών τελών για τελωνειακή παρά¬ 
βαση λαθρεμπορίας καπνικών στον ΜΙΙΗΑΜΜΑΟ 
ΝΑΟΙΜ του 5ΑΟΚ2. 

Με την υπ'αριθ. 543/2016/22-05-2017 καταλογιστική 
πράξη του Προϊσταμένου του Γ' Τελωνείου Ε.Φ.Κ. Θεσ¬ 
σαλονίκης καταλογίζονται σε βάρος του ΜυΓΐ3ΐηιη3ςΙ 
Ν3ςΙίιη του 53άίς, γεν. 09-10-1995 στο Πακιστάν, κάτοι¬ 
κος Θεσ/νίκης, οδός Αγίας Σοφίας 35 και ήδη σήμερα 
αγνώστου διαμονής σύμφωνα με τα οικεία έγγραφα των 
αρμοδίων αρχών, πολλαπλά τέλη χιλίων επτακοσίων τρι¬ 
άντα ενός ευρώ και ενενήντα λεπτών (1731,90 €), κατά 
παράβαση των διατάξεων των άρθρων 155 παρ. 2 εδ. ζ' 
και 142 παρ. 2 του ν. 2960/2001 «ΕθνικόςΤελωνειακός 
Κώδικας», για λαθρεμπορία εκατόν τριάντα έξι (136) πα¬ 
κέτα τσιγάρα και εννέα (9) συσκευασίες καπνού των 50 
γρ., τα οποία και κατασχέθηκαν. 

Ο καταλογιζόμενος δικαιούται να ασκήσει προσφυγή 
εντός 30 ημερών ενώπιον του αρμόδιου Διοικητικού 
Πρωτοδικείου Θεσσαλονίκης, σύμφωνα με τις οικείες 
διατάξεις του Κώδικα Διοικητικής Δικονομίας. 

Ο Προϊστάμενος 
ΘΕΟΔΩΡΟΣ ΤΡΟΥΛΛΙΝΟΣ 


Αριθ. απόφ. 260/5/18. 05.2017 (5) 

Τροποποίηση της με αριθμό 37336/06.08.2008 
(Β' 1590) απόφασης των Υπουργών Οικονομίας 
και Οικονομικών και Πολιτισμού με τίτλο [Έγκρι¬ 
ση του «Κανονισμού Οργάνωσης, Λειτουργίας 
και Διεξαγωγής των παιχνιδιών στοιχημάτων 
προκαθορισμένης απόδοσης της Ο.Π.Α.Π. Α.Ε.»], 
όπως ισχύει. 

Η ΑΝΕΞΑΡΤΗΤΗ ΔΙΟΙΚΗΤΙΚΗ ΑΡΧΗ 
ΜΕ ΤΗΝ ΕΠΩΝΥΜΙΑ «ΕΠΙΤΡΟΠΗ ΕΠΟΠΤΕΙΑΣ 
ΚΑΙ ΕΛΕΓΧΟΥ ΠΑΙΓΝΙΩΝ (Ε.Ε.Ε.Π.)» 

Έχοντας υπόψη: 

α) Τις διατάξεις των άρθρων 16 έως και 23 του 
ν. 3229/2004 (Α' 38) και των άρθρων 25 έως και 54 του 
ν. 4002/2011 (Α' 180), όπως αυτές συμπληρώθηκαν και 
τροποποιήθηκαν με τις διατάξεις των παραγράφων 10 
έως και 26 του άρθρου 7 του ν. 4038/2012 (Α' 14), τις 
διατάξεις των άρθρων 22 έως και 24 του ν. 4141/2013 
(Α' 81), τις διατάξεις του άρθρου 74 του ν. 4170/2013 
(Α' 163), τις διατάξεις του άρθρου 106 του ν. 4209/2013 
(Α' 253), τις διατάξεις των άρθρων 34 και 35 του 
ν. 4223/2013 (Α' 287), τις διατάξεις του άρθρου 22 του 
ν. 4255/2014 (Α' 89), τις διατάξεις του άρθρου 173 του 
ν. 4261 /2014 (Α' 107) και συμπληρωματικά, τις διατάξεις 
του ν. 3051/2002 (Α' 220), όπως ισχύουν, 
β) τις διατάξεις της παραγράφου 2α και 2β του άρθρου 
27 του ν. 2843/2000 (Α' 219) με τίτλο: [Εκσυγχρονισμός 
των χρηματιστηριακών συναλλαγών, εισαγωγή εταιριών 
επενδύσεων στην ποντοπόρο ναυτιλία στο Χρηματιστή¬ 
ριο Αξιών Αθηνών και άλλες διατάξεις], όπως ισχύει, 

γ) τις διατάξεις της με αριθμό 56660/1679/22.12.2011 
(Β' 2910) κοινής απόφασης των Υπουργών Οικονομικών 
και Πολιτισμού και Τουρισμού, με τίτλο [Πιστοποίηση 
έναρξηςλειτουργίαςτης Επιτροπής Εποπτείας και Ελέγ¬ 
χου Παιγνίων (Ε.Ε.Ε.Π.)], 

δ) τη με αριθμό 2/36411/0004/28.5.2015 (ΥΟΔΔ 385) 
απόφαση του Υπουργού Οικονομικών με θέμα: [Απο¬ 
δοχή παραίτησης και διορισμός νέων μελών της Επι¬ 
τροπής Εποπτείας και Ελέγχου Παιγνίων (Ε.Ε.Ε.Π.)], σε 
συνδυασμό με τη με αριθμό 2/69356/0004/17.11.2015 
(ΥΟΔΔ 843) όμοια, με θέμα: [Αποδοχή παραίτησης μέ¬ 
λους της Επιτροπής Εποπτείας και Ελέγχου Παιγνίων 
(Ε.Ε.Ε.Π.) και διορισμός νέου], σε συνδυασμό με τη με 
αριθμό 2/63389/0004/21.07.2016 (Υ.Ο.Δ.Δ. 397) όμοια, 
με θέμα: [Διορισμός Προέδρου και δύο μελών και ανα¬ 
νέωση της θητείας των μελών της Επιτροπής Εποπτείας 
και Ελέγχου Παιγνίων], 

ε) τις διατάξεις της με αριθμό 218/2/22.9.2016 (Β' 
3404) απόφασης της Ε.Ε.Ε.Π., με τίτλο [Εγκριση Κανονι¬ 
σμού Οργάνωσης, Διάρθρωσης και Λειτουργίας Υπηρε¬ 
σιακών Μονάδων της Επιτροπής Εποπτείας και Ελέγχου 
Παιγνίων], 

στ) τις διατάξεις των με αριθμό 6/1 /24.4.2012 (Β' 1347) 
και 10/3/11.6.2012 (Β' 2066) αποφάσεων της Ε.Ε.Ε.Π., 
με τις οποίες εγκρίθηκαν, αντίστοιχα, ο Κανονισμός Οι¬ 
κονομικής Διαχείρισης και ο Κανονισμός Εσωτερικής 
Λειτουργίας της Ε.Ε.Ε.Π., όπως ισχύουν, 
ζ) τις διατάξεις της παραγράφου 5 του άρθρου 54 
του ν. 4002/2011 (Α' 180), όπως ισχύει, σύμφωνα με τις 
οποίες, έως ότου εκδοθεί το προβλεπόμενο στη διάταξη 
της παραγράφου 1 του άρθρου 29 του ν. 4002/2011 (Α' 
180) προεδρικό διάταγμα, με το οποίο θα θεσπιστεί ο 
Κανονισμός Παιγνίων, τα διεπόμενα από αυτόν θέματα 
ρυθμίζονται με σχετική απόφαση της Ε.Ε.Ε.Π., 
η) την από 15.12.2000 Σύμβαση μεταξύ του Ελληνικού 
Δημοσίου και της ΟΠΑΠ Α.Ε., σύμφωνα με την οποία 
το Ελληνικό Δημόσιο παραχώρησε στην ΟΠΑΠ Α.Ε., για 
χρονικό διάστημα 20 ετών, το αποκλειστικό δικαίωμα 
της διεξαγωγής, διαχείρισης, οργάνωσης και λειτουρ¬ 
γίας των παιχνιδιών: ΤΖΟΚΕΡ, ΛΟΤΤΟ, ΠΡΟΤΟ, ΠΡΟΠΟ, 
ΠΡΟΠΟΓΚΟΛ, ΑΡΙΘΜΟΛΑΧΕΙΟ 5 ΑΠΟ 35, ΚΙΝΟ, ΣΟΥΠΕΡ 
3, ΣΟΥΠΕΡ 4, ΜΠΙΝΓΚΟ ΛΟΤΤΟ, ΠΡΟΓΝΩΣΤΙΚΑ ΑΓΩΝΩΝ 
ΜΠΑΣΚΕΤ, ΠΡΟΓΝΩΣΤΙΚΑ ΑΓΩΝΩΝ ΟΜΑΔΙΚΩΝ ΑΘΛΗ¬ 
ΜΑΤΩΝ, ΣΤΟΙΧΗΜΑ, όπως ισχύει, 
θ) τις διατάξεις της με αριθμό 2167/22.01.2009 κοινή 
υπουργική απόφαση (Β' 78) με τίτλο: [Γενικός Κανονι¬ 
σμός Οργάνωσης, Λειτουργίας και Διεξαγωγής των Παι- 
χνιδιών της Ο.Π.Α.Π. Α.Ε.], 

ι) τις διατάξεις της με αριθμό 245/2/02.02.2017 (Β' 811) 
απόφασης της Ε.Ε.Ε.Π. με τίτλο «Ρύθμιση θεμάτων διε¬ 
νέργειας του Ελεγκτικού Έργου της Επιτροπής Εποπτείας 
και Ελέγχου Παιγνίων, επιβολής Διοικητικών Κυρώσεων 
και στελέχωσης και λειτουργίας του Σώματος Ελεγκτών 
Παιγνίων», 

ια) τη με αριθμό 37336/06.08.2008 (Β' 1590) απόφαση 
των Υπουργών Οικονομίας και Οικονομικών και Πολιτι¬ 
σμού με τίτλο [Έγκριση του «Κανονισμού Οργάνωσης, 
Λειτουργίας και Διεξαγωγής των παιχνιδιών στοιχημά¬ 
των προκαθορισμένης απόδοσης της Ο.Π.Α.Π. Α.Ε.»], 


όπως τροποποιήθηκε με τη με αριθμό 7209/10.03.2011 
(Β' 390) απόφαση των Υπουργών Οικονομικών και Πολι¬ 
τισμού και Τουρισμού με τίτλο «Έγκριση τροποποίησης 
του Κανονισμού Οργάνωσης, Λειτουργίας και Διεξα¬ 
γωγής των παιχνιδιών στοιχημάτων προκαθορισμένης 
απόδοσης της Ο.Π.Α.Π. Α.Ε.», 

ιβ) τη με αριθμό 105/2/16.05.2014 (Β' 1330) απόφαση 
της Ε.Ε.Ε.Π., με τίτλο [Ρύθμιση θεμάτων διεξαγωγής και 
ελέγχου παιγνίων στοιχημάτων προκαθορισμένης από¬ 
δοσης που προσφέρονται από την Ο.Π.Α.Π. Α.Ε. μέσω 
διαδικτύου], όπως ισχύει, 

ιγ) τα από 17.03.2017 και 29.03.2017 ηλεκτρονικά 
μηνύματα της ΟΠΑΠ Α.Ε. προς την Ε.Ε.Ε.Π., σύμφωνα 
με τα οποία υποβλήθηκε σχέδιο πρότασης για την τρο¬ 
ποποίηση της με αριθμό 37336/06.08.2008 (Β' 1590) 
απόφασης των Υπουργών Οικονομίας και Οικονομικών 
και Πολιτισμού με τίτλο [Έγκριση του «Κανονισμού Ορ¬ 
γάνωσης, Λειτουργίας και Διεξαγωγής των παιχνιδιών 
στοιχημάτων προκαθορισμένης απόδοσηςτης Ο.Π.Α.Π. 
Α.Ε.»], όπως ισχύει, 

ιδ) το με αριθμό πρωτοκόλλου ΟΡΟΡ 17008562/ 
05.04.201 7 (ΠΡΠ00381 306041 7) έγγραφο της ΟΠΑΠ 
Α.Ε. προς την Ε.Ε.Ε.Π., σύμφωνα με το οποίο η εται¬ 
ρεία υπέβαλλε πρόταση τροποποίησής της με αριθμό 
37336/06.08.2008 (Β' 1590) απόφασης των Υπουρ¬ 
γών Οικονομίας και Οικονομικών και Πολιτισμού με 
τίτλο [Έγκριση του «Κανονισμού Οργάνωσης, Λει¬ 
τουργίας και Διεξαγωγής των παιχνιδιών στοιχημά¬ 
των προκαθορισμένης απόδοσης της Ο.Π.Α.Π. Α.Ε.»], 
όπως ισχύει, 

ιε) το από 07.04.2017 ηλεκτρονικό μήνυμα της ΟΠΑΠ 
Α.Ε. προς την Ε.Ε.Ε.Π. (ΠΡΠ003973070417), με το οποίο 
η εταιρεία υπέβαλλε συμπληρωματικό έγγραφο σχετικά 
με την ως άνω υποβληθείσα πρόταση τροποποίησης 
[ΟΡΟΡ17008562/05.04.2017 (ΠΡΠ003813060417) έγγρα¬ 
φο της ΟΠΑΠ Α.Ε.], 

ιστ) το με αριθμό πρωτοκόλλου 517/11.04.2017 
(ΠΡΠ004092110417) έγγραφο της Τριμελούς Επιτρο¬ 
πής Ελέγχου της ΟΠΑΠ Α.Ε., επί της με αριθμό ΟΡΟΡ 
17008562/05.04.2017 (ΠΡΠ003813060417) πρότασης 
τροποποίησηςτης με αριθμό 37336/06.08.2008 (Β' 1590) 
απόφασης των Υπουργών Οικονομίας και Οικονομικών 
και Πολιτισμού με τίτλο [Έγκριση του «Κανονισμού Ορ¬ 
γάνωσης, Λειτουργίας και Διεξαγωγής των παιχνιδιών 
στοιχημάτων προκαθορισμένης απόδοσηςτης Ο.Π.Α.Π. 
Α.Ε.»], όπως ισχύει, 

ιζ) τη με αριθμό 255/11.04.2017 (θέμα 2ο) Συνεδρίαση 
της Ε.Ε.Ε.Π., στην οποία αναβλήθηκε η λήψη απόφασης 
για το εν λόγω θέμα, 

ιη) το με αριθμό πρωτοκόλλου ΟΡΟΡ 17008968/ 
28.04.2017 (ΠΡΠ004911020517) έγγραφο της ΟΠΑΠ 
Α.Ε., με το οποίο η εταιρεία τεκμηριώνει περαιτέρω 
την πρότασή της σχετικά με την τροποποίηση της με 
αριθμό 37336/06.08.2008 (Β' 1590) απόφασης των 
Υπουργών Οικονομίας και Οικονομικών και Πολιτι¬ 
σμού με τίτλο [Έγκριση του «Κανονισμού Οργάνωσης, 
Λειτουργίας και Διεξαγωγής των παιχνιδιών στοιχημά¬ 
των προκαθορισμένης απόδοσης της Ο.Π.Α.Π. Α.Ε.»], 
όπως ισχύει, 

ιθ) το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού της Ε.Ε.Ε.Π., 

κ) τη με αριθμό πρωτοκόλλου ΔΙΠΡΥΜ 102 ΕΞ / 
16.05.2017 εισήγηση του Τμήματος Ρύθμισης, της Δι¬ 
εύθυνσης Προγραμματισμού, Ρύθμισης και Μελετών, 
κα) την από 16.05.2017 εισήγηση του Προέδρου της 
Ε.Ε.Ε.Π., 

κβ) το με αριθμό ΓΝΣ 80/18.05.2017 Υπηρεσιακό Ση¬ 
μείωμα του Γραφείου Νομικού Συμβούλου της Ε.Ε.Ε.Π., 
κγ) τη συζήτηση που ακολούθησε, αποφασίζουμε: 
Τηντροποποίηση της με αριθμό 37336/06.08.2008 (Β' 
1590) απόφασης των Υπουργών Οικονομίας και Οικονο¬ 
μικών και Πολιτισμού με τίτλο [Έγκριση του «Κανονισμού 
Οργάνωσης, Λειτουργίας και Διεξαγωγής των παιχνιδιών 
στοιχημάτων προκαθορισμένης απόδοσης της Ο.Π.Α.Π. 
Α.Ε.»], όπως ισχύει, ως εξής: 

1. Η παράγραφος 3 του Άρθρου 1 - «Γενικές Διατάξεις», 
αντικαθίσταται ως εξής: 

[3. Η συμμετοχή του παίκτη στα Παιχνίδια Στοιχημά¬ 
των Προκαθορισμένης Απόδοσης πραγματοποιείται 
μέσω των πρακτορείων της ΟΠ ΑΠ Α.Ε. ή διάθεσης μέσω 
του διαδικτύου, σύμφωνα με τα προβλεπόμενα στη με 
αριθμό 105/2/16.05.2014 (Β' 1330) απόφαση της Ε.Ε.Ε.Π., 
όπως ισχύει. 

Για τη διεξαγωγή του παιχνιδιού μέσω των πρακτο¬ 
ρείων της ΟΠΑΠ Α.Ε., είναι δυνατόν να χρησιμοποι¬ 
ούνται διαφορετικοί τύποι τερματικών μηχανών για 
τη συμμετοχή των παικτών, υπό τις αναγκαίες, δια¬ 
λαμβανόμενες στο παρόν άρθρο προϋποθέσεις. Στην 
περίπτωση αυτή: 

α) Η ΟΠΑΠ Α.Ε. έχει το δικαίωμα, κατά την κρίση της, 
να μεταβάλλει το πλήθος των αθλητικών ή μη γεγονότων 
που προσφέρονται προς στοιχηματισμό ανάλογα με το 
τεχνικό μέσο (τερματικές μηχανές) που χρησιμοποιείται 
για τη συμμετοχή των παικτών. 

β) Για ορισμένη χρονική περίοδο και αφού προηγου¬ 
μένως έχει εκδοθεί η κατωτέρω αναφερομένη απόφαση 
της Ε.Ε.Ε.Π., θα δύνανται να διαφοροποιούνται, ανά τύπο 
τερματικής μηχανής, οι αποδόσεις αθλητικών ή μη γεγο¬ 
νότων που προσφέρονται προς στοιχηματισμό μέσω των 
σημείων πώλησης του επίγειου δικτύου της ΟΠΑΠ Α.Ε.. 
Με απόφαση της Ε.Ε.Ε.Π., κατόπιν αιτήματος της ΟΠΑΠ 
Α.Ε., θα ορίζεται η κατά τα ανωτέρω χρονική περίοδος 
καθώς και κάθε άλλο σχετικό ζήτημα. Μέχρι την έκδοση 
της εν λόγω επόμενης απόφασης, απαγορεύεται να τεθεί 
σε λειτουργία άλλος τύπος μηχανημάτων, πέραν των 
υπαρχόντων. Η κατά τα ανωτέρω διαφοροποίηση των 
αποδόσεων, παύει να εφαρμόζεται ταυτοχρόνως με τη 
λήξη της ορισθησομένης χρονικής περιόδου και χωρίς 
άλλη περαιτέρω διατύπωση. 

Η ΟΠΑΠ Α.Ε. έχει το δικαίωμα, κατά την κρίση της, να 
διακόπτει οποιοδήποτε είδος συναλλαγών από όλες ή 
κάποιες τερματικές μηχανές, όταν αυτό απαιτείται για 
εμπορικούς, τεχνικούς ή λόγους ασφαλείας. Απαγορεύ¬ 
εται η συμμετοχή στα Παιχνίδια Στοιχημάτων Προκα¬ 
θορισμένης Απόδοσης με τοποθέτηση στοιχήματος με 
εντολή του παίκτη στον πράκτορα μέσω εναλλακτικού 
μέσου, ενδεικτικώς μέσω τηλεφώνου (τηλεφωνικό στοί¬ 


χημα) ή με τοποθέτηση στοιχήματος μέσω ψηφιακής 
τηλεόρασης]. 

2. Η παράγραφος 2 του Άρθρου 6 «Αποτελέσματα γε¬ 
γονότων» αντικαθίσταται ως εξής: 

[2. Σε περίπτωση ματαίωσης, αναβολής, οριστικής δι¬ 
ακοπής ή διακοπής και μη ολοκλήρωσηςτου αθλητικού 
ή μη γεγονότος πέραν των εβδομήντα δύο (72) ωρών, 
από την αρχικά ανακοινώσιμη από την ΟΠΑΠ Α.Ε. ώρα 
έναρξης, οποιαδήποτε στοιχηματική επιλογή του παίκτη 
δεν έχει κριθεί, λαμβάνει ως απόδοση τη μονάδα, εκτός 
αν άλλως ορίζεται στο πρόγραμμα ή εκτός από αθλητικά 
ή μη γεγονότα που αναγράφονται διαφορετικά]. 

3. Η παράγραφος 3 του Άρθρου 9 «Ενστάσεις» αντι¬ 
καθίσταται ως εξής: 

[3. Η ένσταση υποβάλλεται στην αρμόδια υπηρεσία 
της ΟΠΑΠ Α.Ε. και λαμβάνει αύξοντα αριθμό πρωτοκόλ¬ 
λου]. 

4. Στο Κεφάλαιο 2 - Ειδικοί Όροι Τύποι Στοιχημάτων 
η υποπαράγραφος 4 των παραγράφων 6 «Σκόρερ 1 ου 
τέρματος ποδοσφαιρικού αγώνα», 7 «Σκόρερ τελευταίου 
τέρματος ποδοσφαιρικού αγώνα» και 8 «Σκόρερ οποιοσ¬ 
δήποτε τέρματος ποδοσφαιρικού αγώνα», αντικαθίστα¬ 
ται ως εξής: 

[4. Ποδοσφαιριστής θεωρείται ότι έλαβε μέρος στον 
αγώνα, από τη στιγμή που έχει συμμετάσχει (παίξει). 
Κατά συνέπεια, στοιχήματα που έγιναν αποδεκτά και 
περιλαμβάνουν πρόβλεψη για ποδοσφαιριστή, ο οποίος 
σύμφωνα με τα προαναφερόμενα δεν έλαβε μέρος στον 
αγώνα, λαμβάνουν ως απόδοση τη μονάδα]. 

5. Στο Κεφάλαιο 2 - Ειδικοί Όροι Τύποι Στοιχημάτων 
προστίθεται νέα παράγραφος 8Α ως εξής: 

[8Α. Πρώτος Σκόρερ Αγώνα Ποδοσφαίρου. 

Ο παίκτης καλείται να προβλέψει τον ποδοσφαιριστή 
που θα σημειώσει τα περισσότερα τέρματα σε ένα πο¬ 
δοσφαιρικό αγώνα. 

1.0 καθορισμός του πρώτου σκόρερ του αγώνα πραγ¬ 
ματοποιείται σύμφωνα με τους κανονισμούς διεξαγωγής 
της διοργάνωσης και τα αποτελέσματα, όπως αυτά δι¬ 
αμορφώθηκαν εντός του αγωνιστικού χώρου κατά την 
κανονική εξέλιξη του αγώνα, εκτός εάν άλλως αναφέρε- 
ται στο πρόγραμμα. 

2. Στον καθορισμό του πρώτου σκόρερ του αγώνα δεν 
υπολογίζονται τα τέρματα που σημειώνονται με «αυ- 
τογκόλ» και δεν λαμβάνονται υπόψη τα τέρματα που 
σημειώνονται κατά τη διάρκεια πιθανής παράτασης και 
κατά τη διαδικασία των πέναλτι μετά από παράταση, 
εκτός εάν άλλως αναφέρεται στο πρόγραμμα. 

3. Ποδοσφαιριστής θεωρείται ότι έλαβε μέρος στον 
αγώνα, από τη στιγμή που έχει συμμετάσχει (παίξει). 
Κατά συνέπεια, στοιχήματα που έγιναν αποδεκτά και 
περιλαμβάνουν πρόβλεψη για ποδοσφαιριστή, ο οποίος 
σύμφωνα με τα προαναφερόμενα δεν έλαβε μέρος στον 
αγώνα, λαμβάνουν ως απόδοση τη μονάδα. 

4. Σε περίπτωση που αναδειχθούν περισσότεροι του 
ενός ποδοσφαιριστές ως πρώτοι σκόρερς του αγώνα με 
τον ίδιο αριθμό τερμάτων, τότε η απόδοση κάθε ενός 
από αυτούς διαιρείται δια του πλήθους τους]. 

6. Στο Κεφάλαιο 2 - Ειδικοί Όροι Τύποι Στοιχημάτων 
προστίθεται νέα παράγραφος 8Β ως εξής: 

[8Β. Ειδικά Στοιχήματα Ποδοσφαιριστών. 

Ο παίκτης καλείται να προβλέψει οποιοδήποτε άλλο 
ειδικό στοίχημα προσφερθεί από την ΟΠΑΠ Α.Ε. για πο¬ 
δοσφαιριστή που συμμετέχει σε ποδοσφαιρικό αγώνα 
σύμφωνα με τους όρους και τις προϋποθέσεις που ανα- 
φέρονται στο πρόγραμμα. 

1. Ποδοσφαιριστής θεωρείται ότι έλαβε μέρος στον 
αγώνα, από τη στιγμή που έχει συμμετάσχει (παίξει). 
Κατά συνέπεια, στοιχήματα που έγιναν αποδεκτά και 
περιλαμβάνουν πρόβλεψη για ποδοσφαιριστή, ο οποίος 
σύμφωνα με τα προαναφερόμενα δεν έλαβε μέρος στον 
αγώνα, λαμβάνουν ως απόδοση τη μονάδα]. 

7. Στο Κεφάλαιο 2 - Ειδικοί Όροι Τύποι Στοιχημάτων 
παράγραφος 16. «Ομάδα που θα προκριθεί σε επόμενη 
φάση ποδοσφαιρικής διοργάνωσης. Ομάδα που θα ανα- 
δειχθεί νικήτρια της ποδοσφαιρικής διοργάνωσης - ίίνθ 
σε παράταση ή πέναλτι», η τελευταία υποπαράγραφος 
αντικαθίσταται ως εξής: 

[Σε περίπτωση διακοπής του αγώνα κατά τη διάρκεια 
της παράτασης ή της διαδικασίας των πέναλτι και μη 
συνέχισης του εντός εβδομήντα δύο (72) ωρών, οποιο- 
δήποτε γεγονός επιλογής του παίκτη που δεν κριθεί για 
τον προαναφερόμενο τύπο στοιχήματος λαμβάνει ως 
απόδοση τη μονάδα]. 

8. Στο Κεφάλαιο 2 - Ειδικοί Όροι Τύποι Στοιχημάτων 
η παράγραφος 19. «Πρώτος Σκόρερ Διοργάνωσης Πο¬ 
δοσφαίρου ή μέρους αυτής», αντικαθίσταται ως εξής: 

[19. Πρώτος Σκόρερ Διοργάνωσης Ποδοσφαίρου. 

Ο παίκτης καλείται να προβλέψει τον ποδοσφαιριστή 
που θα σημειώσει τα περισσότερα τέρματα σε μία πο¬ 
δοσφαιρική διοργάνωση. 

1.0 καθορισμός του πρώτου σκόρερ της διοργάνωσης 
πραγματοποιείται σύμφωνα με τους κανονισμούς διεξα¬ 
γωγής της και τα αποτελέσματα, όπως αυτά διαμορφώ¬ 
θηκαν εντός του αγωνιστικού χώρου κατά την κανονική 
εξέλιξη της διοργάνωσης, εκτός εάν άλλως αναφέρεται 
στο πρόγραμμα. 

2. Στον καθορισμό του πρώτου σκόρερ της διοργάνω¬ 
σης υπολογίζονται τα τέρματα που σημειώνονται κατά 
τη διάρκεια πιθανών παρατάσεων, ενώ δεν λαμβάνονται 
υπόψη τα τέρματα που σημειώνονται κατά τη διαδικασία 
των πέναλτι μετά από παράταση. 

3. Ποδοσφαιριστής θεωρείται ότι έλαβε μέρος στη 
διοργάνωση από τη στιγμή που δηλώνεται και συμπε- 
ριλαμβάνεται στον κατάλογο συμμετεχόντωνποδοσφαι¬ 
ριστών της ομάδας του, όπως ο κατάλογος αυτός ανα¬ 
κοινώνεται από τη διοργανώτρια αρχή. Κατά συνέπεια, 
στοιχήματα που έγιναν αποδεκτά και περιλαμβάνουν 
πρόβλεψη για ποδοσφαιριστή, ο οποίος σύμφωνα με 
τα προαναφερόμενα δεν έλαβε μέρος στη διοργάνωση 
λαμβάνουν ως απόδοση τη μονάδα. 

4. Στοιχήματα που έγιναν αποδεκτά και περιλαμβά¬ 
νουν πρόβλεψη για ποδοσφαιριστή, του οποίου η ομά¬ 
δα αποκλείστηκε από την διοργάνωση λαμβάνουν ως 
απόδοση τη μονάδα. 

5. Σε περίπτωση οριστικής διακοπής της διοργάνωσης 
οποιαδήποτε πρόβλεψη του παίκτη για τον πρώτο σκό¬ 
ρερ της διοργάνωσης λαμβάνει ως απόδοση τη μονάδα. 

6. Σε περίπτωση που αναδειχθούν περισσότεροι του 
ενός ποδοσφαιριστές ως πρώτοι σκόρερς της διοργά¬ 


νωσης με τον ίδιο αριθμό τερμάτων, τότε η απόδοση 
κάθε ενός από αυτούς διαιρείται δια του πλήθους τους. 

7. Τέρματα που σημειώθηκαν σε αγώνα που διεκόπη 
συνυπολογίζονται για τον καθορισμό του ποδοσφαιρι¬ 
στή που θα επιτύχει τα περισσότερα τέρματα της διοργά¬ 
νωσης, μόνο στην περίπτωση κατά την οποία ο αγώνας 
αυτός συνεχιστεί την ίδια ημέρα ή σε άλλη ημερομηνία 
από την αρχικά προγραμματισμένη ημερομηνία διεξα¬ 
γωγής του, με διάρκεια ίση με τον υπολειπόμενο χρόνο 
από τη στιγμή της διακοπής. Στον καθορισμό του ποδο¬ 
σφαιριστή που θα επιτύχει τα περισσότερα τέρματα της 
διοργάνωσης συνυπολογίζονται επίσης και τα τέρματα 
που σημειώθηκαν κατά τη διάρκεια της συνέχειας του 
προαναφερόμενου αγώνα]. 

9. Στο Κεφάλαιο 2 - Ειδικοί Όροι Τύποι Στοιχημάτων 
προστίθεται νέα παράγραφος 22Α ως εξής: 

[22Α. Πρώτος Σκόρερ Αγώνα Καλαθοσφαίρισης. 

Ο παίκτης καλείται να προβλέψει τον καλαθοσφαιρι¬ 
στή που θα σημειώσει τους περισσότερους πόντους σε 
ένα αγώνα καλαθοσφαίρισης. 

1.0 καθορισμός του πρώτου σκόρερ αγώνα πραγμα¬ 
τοποιείται σύμφωνα με τους κανονισμούς διεξαγωγής 
της διοργάνωσης, τα αποτελέσματα, όπως αυτά διαμορ¬ 
φώθηκαν εντός του αγωνιστικού χώρου κατά την κανο¬ 
νική εξέλιξη του αγώνα και τις εκάστοτε ανακοινώσεις 
για τα αποτελέσματα αυτά από την επίσημη γραμματεία, 
εκτός εάν άλλως αναφέρεται στο πρόγραμμα. 

2. Στον καθορισμό του πρώτου σκόρερ του αγώνα 
δεν προσμετρώνται οι πόντοι που σημειώνονται κατά 
τη διάρκεια πιθανών παρατάσεων, εκτός εάν άλλως ανα- 
φέρεται στο πρόγραμμα. 

3. Καλαθοσφαιριστής θεωρείται ότι έλαβε μέρος στον 
αγώνα, από τη στιγμή που έχει συμμετάσχει (παίξει). 
Κατά συνέπεια, στοιχήματα που έγιναν αποδεκτά και 
περιλαμβάνουν πρόβλεψη για καλαθοσφαιριστή, ο οποί¬ 
ος σύμφωνα με τα προαναφερόμενα δεν έλαβε μέρος 
στον αγώνα, λαμβάνουν ως απόδοση τη μονάδα. 

4. Σε περίπτωση που περισσότεροι του ενός καλαθο¬ 
σφαιριστές σημειώσουν τον ίδιο αριθμό πόντων, τότε 
η απόδοση κάθε ενός από αυτούς διαιρείται δια του 
πλήθους τους]. 

10. Στο Κεφάλαιο 2 - Ειδικοί Όροι Τύποι Στοιχημάτων 
προστίθεται νέα παράγραφος 22Β ως εξής: 

[22Β. Ειδικά Στοιχήματα Καλαθοσφαιριστών. 

Ο παίκτης καλείται να προβλέψει οποιοδήποτε άλλο 
ειδικό στοίχημα προσφερθεί από την ΟΠΑΠ Α.Ε. για κα¬ 
λαθοσφαιριστή που συμμετέχει σε αγώνα καλαθοσφαί¬ 
ρισης, σύμφωνα μετουςόρους και τις προϋποθέσεις που 
αναφέρονται στο πρόγραμμα. 

1. Καλαθοσφαιριστής θεωρείται ότι έλαβε μέρος στον 
αγώνα, από τη στιγμή που έχει συμμετάσχει (παίξει). 
Κατά συνέπεια, στοιχήματα που έγιναν αποδεκτά και 
περιλαμβάνουν πρόβλεψη για καλαθοσφαιριστή, ο οποί¬ 
ος σύμφωνα με τα προαναφερόμενα δεν έλαβε μέρος 
στον αγώνα, λαμβάνουν ως απόδοση τη μονάδα]. 

11. Στο Κεφάλαιο 2 - Ειδικοί Όροι Τύποι Στοιχημάτων 
η παράγραφος 25. «Πρώτος Σκόρερ Διοργάνωσης Καλα¬ 
θοσφαίρισης ή μέρους αυτής», αντικαθίσταται ως εξής: 

[25. Πρώτος Σκόρερ Διοργάνωσης Καλαθοσφαίρισης. 

Ο παίκτης καλείται να προβλέψει τον καλαθοσφαιρι¬ 
στή που θα σημειώσει τους περισσότερους πόντους σε 
μία διοργάνωση καλαθοσφαίρισης. 

1. Ο καθορισμός του πρώτου σκόρερ της διοργάνω¬ 
σης πραγματοποιείται σύμφωνα με τους κανονισμούς 
διεξαγωγής της διοργάνωσης, τα αποτελέσματα, όπως 
αυτά διαμορφώθηκαν εντός του αγωνιστικού χώρου 
κατά την κανονική εξέλιξη της διοργάνωσης και τις 
εκάστοτε ανακοινώσεις για τα αποτελέσματα αυτά από 
την επίσημη γραμματεία, εκτός εάν άλλως αναφέρεται 
στο πρόγραμμα. 

2. Στον καθορισμό του πρώτου σκόρερ της διοργάνω¬ 
σης προσμετρώνται οι πόντοι που σημειώνονται κατά τη 
διάρκεια πιθανών παρατάσεων. 

3. Καλαθοσφαιριστής θεωρείται ότι έλαβε μέρος στη 
διοργάνωση από τη στιγμή που δηλώνεται και συμπερι- 
λαμβάνεται στον κατάλογο συμμετεχόντων καλαθοσφαι¬ 
ριστών της ομάδας του, όπως ο κατάλογος αυτός ανα¬ 
κοινώνεται από τη διοργανώτρια αρχή. Κατά συνέπεια, 
στοιχήματα που έγιναν αποδεκτά και περιλαμβάνουν 
πρόβλεψη για καλαθοσφαιριστή, ο οποίος σύμφωνα με 
τα προαναφερόμενα δεν έλαβε μέρος στη διοργάνωση 
λαμβάνουν ως απόδοση τη μονάδα. 

4. Στοιχήματα που έγιναν αποδεκτά και περιλαμβά¬ 
νουν πρόβλεψη για καλαθοσφαιριστή του οποίου η ομά¬ 
δα είχε αποκλειστεί από τη διοργάνωση λαμβάνουν ως 
απόδοση τη μονάδα. 

5. Σε περίπτωση οριστικής διακοπής της διοργάνω¬ 
σης οποιαδήποτε πρόβλεψη του παίκτη για το στοίχημα 
αυτό, λαμβάνει ως απόδοση τη μονάδα. 

6. Σε περίπτωση που περισσότεροι του ενός καλαθο¬ 
σφαιριστές σημειώσουν τον ίδιο αριθμό πόντων, τότε 
η απόδοση κάθε ενός από αυτούς διαιρείται δια του 
πλήθους τους. 

7. Οι πόντοι που σημειώθηκαν σε αγώνα που διεκό- 
πη συνυπολογίζονται για τον καθορισμό του πρώτου 
σκόρερ της διοργάνωσης, μόνο στην περίπτωση κατά 
την οποία ο αγώνας αυτός συνεχιστεί την ίδια ημέρα ή 
σε άλλη ημερομηνία από την αρχικά προγραμματισμέ¬ 
νη ημερομηνία διεξαγωγής του, με διάρκεια ίση με τον 
υπολειπόμενο χρόνο από τη στιγμή της διακοπής. Στην 
περίπτωση αυτή, για τον καθορισμό του πρώτου σκόρερ 
της διοργάνωσης, συνυπολογίζονται επίσης και οι πόντοι 
που σημειώθηκαν κατά τη διάρκεια της συνέχειας του 
προαναφερομένου αγώνα]. 

12. Στο Κεφάλαιο 2 - Ειδικοί Όροι Τύποι Στοιχημάτων, 
η υποπαράγραφος 2 της παραγράφου 38. 

«Τελικό Αποτέλεσμα και Ακριβές Αποτέλεσμα Αγώνα 
Τένις», αντικαθίσταται ως εξής: 

[2. Σε περίπτωση αλλαγής ή αντιστροφής της έδρας 
μίας εκ των δύο ομάδων ή αλλαγής αντιπάλου μετά τη 
δημοσίευση του Προγράμματος, οποιαδήποτε επιλογή 
του παίκτη για το τελικό αποτέλεσμα του αγώνα θεωρείται 
αποδεκτή, αλλά ως απόδοση της λαμβάνεται η μονάδα]. 

13. Στο Κεφάλαιο 2 - Ειδικοί Όροι Τύποι Στοιχημάτων, 
η υποπαράγραφος 3 της παραγράφου 39. 

«Τελικό Αποτέλεσμα αγώνα αθλήματος (πλην ποδο¬ 
σφαίρου, καλαθοσφαίρισης και τένις), Ακριβές απο¬ 


τέλεσμα αγώνα αθλήματος (πλην ποδοσφαίρου, κα¬ 
λαθοσφαίρισης και τένις), Αποτέλεσμα μη αθλητικού 
γεγονότος», αντικαθίσταται ως εξής: 

[3. Σε περίπτωση αλλαγής ή αντιστροφής της έδρας 
μίας εκ των δύο ομάδων ή αλλαγής αντιπάλου μετά τη 
δημοσίευση του Προγράμματος, οποιαδήποτε επιλογή 
του παίκτη για το ακριβές αποτέλεσμα του εν λόγω αγώ¬ 
να ή του μη αθλητικού γεγονότος λαμβάνει ως απόδοση 
τη μονάδα]. 

14. Από τη δημοσίευση της παρούσας απόφασης 
στην Εφημερίδα της Κυβερνήσεως καταργούνται στο 
Κεφάλαιο 2 - Ειδικοί Όροι - Τύποι Στοιχημάτων οι κάτωθι 
υποπαράγραφοι: 

α. Στην παράγραφο 1. «Τελικό Αποτέλεσμα Ποδοσφαι¬ 
ρικού Αγώνα», οι υποπαράγραφοι 8, 9 και 10. 

β. Στην παράγραφο 2. «Ημίχρονο -Τελικό Αποτέλεσμα 
Ποδοσφαιρικού Αγώνα», οι υποπαράγραφοι 2, 3 και 4. 

γ. Στην παράγραφο 3. «Ημίχρονο Ποδοσφαιρικού αγώ¬ 
να», οι υποπαράγραφοι 2,3 και 4. 

δ. Στην παράγραφο 4. «Ακριβές Αποτέλεσμα Ποδο¬ 
σφαιρικού Αγώνα», οι υποπαράγραφοι 2, 3 και 4. 

ε. Στην παράγραφο 5. «Ακριβές Αποτέλεσμα Ημιχρόνου 
ποδοσφαιρικού αγώνα», οι υποπαράγραφοι 2,3 και 4. 

στ. Στην παράγραφο 6. «Σκόρερ 1 ου τέρματος ποδο¬ 
σφαιρικού αγώνα», οι υποπαράγραφοι 5,6 και 7. 

ζ. Στην παράγραφο 7. «Σκόρερ τελευταίου τέρματος 
ποδοσφαιρικού αγώνα», οι υποπαράγραφοι 5, 6 και 7. 

η. Στην παράγραφο 8. «Σκόρερ οποιοσδήποτε τέρ¬ 
ματος ποδοσφαιρικού αγώνα», οι υποπαράγραφοι 5, 6 
και 7. 

θ. Στην παράγραφο 9. «Σύνολο Τερμάτων Ποδοσφαι¬ 
ρικού Αγώνα», οι υποπαράγραφοι 2, 3 και 4. 

ι. Στην παράγραφο 10. «Σύνολο τερμάτων, σύνολο 
καρτών (κίτρινων ή κόκκινων), σύνολο κόρνερ, σύνολο 
φάουλ, σύνολο πλάγιων χτυπημάτων, σύνολο πέναλτι 
που δίνονται σε ποδοσφαιρικό αγώνα», οι υποπαράγρα- 
φοι 2, 3,4 και 5. 

ια. Στην παράγραφο 11. «Ομάδα που θα σκοράρει 
πρώτη σε αγώνα ποδοσφαίρου», οι υποπαράγραφοι 2, 
3,4, 5 και 6. 

ιβ. Στην παράγραφο 12. «Θα σκοράρει - δε θα σκορά¬ 
ρει μία ομάδα σε ποδοσφαιρικό αγώνα», οι υποπαρά- 
γραφοι 1,2,3,4, 5, 6 και 7. 

ιγ. Στην παράγραφο 13. «Χρόνος επίτευξης του 1 ου 
τέρματος σε ποδοσφαιρικό αγώνα», οι υποπαράγραφοι 
2, 3,4, 5 και 6. 

ιδ. Στην παράγραφο 14. «Σκόρκαστ (5ςοΓθ035ΐ)», οι 
υποπαράγραφοι 4,5,6, 7 και 8. 

ιε. Στην παράγραφο 15. «Τελικό Αποτέλεσμα Ιίνθ», οι 
υποπαράγραφοι 4 και 5. 

ιστ. Στην παράγραφο 20. «Τελικό Αποτέλεσμα Αγώνα 
Καλαθοσφαίρισης», η υποπαράγραφος 2. 

ιζ. Στην παράγραφο 21. «Ημίχρονο - Τελικό Αποτέλε¬ 
σμα Αγώνα Καλαθοσφαίρισης», η υποπαράγραφος 2. 

ιη. Στην παράγραφο 22. «Αποτελέσματα πρώτου ημι¬ 
χρόνου αγώνα καλαθοσφαίρισης», η υποπαράγραφος 2. 

ιθ. Στην παράγραφο 26. «Νικητής Οδηγός σε αγώνα 
κατάταξης (ροίθ ροΒίΐίοπ) ή σε αγώνα του παγκοσμίου 
πρωταθλήματος αυτοκινήτου (Φόρμουλα) ή του πάγκο- 

σμίου πρωταθλήματος μοτοσικλέτας ή σε αγώνα του 
παγκοσμίου πρωταθλήματος αυτοκινήτου (Ράλι)», η 
υποπαράγραφος 5. 

κ. Στην παράγραφο 27. «1ος και 2ος Νικητής Αγώνα 
Αυτοκινήτου ή 1 ος, 2ος και 3ος Νικητής Αγώνα Αυτοκι¬ 
νήτου», η υποπαράγραφος 4. 

κα. Στην παράγραφο 28. «Οδηγός που θα καταλάβει 
καλύτερη θέση από άλλον οδηγό (Ηθ3ά ίο Ηθ3ά) σε 
αγώνα κατάταξης (ΡοΙθ ρο5ίΐίοη) του παγκοσμίου πρω¬ 
ταθλήματος αυτοκινήτου (Φόρμουλα) ή του παγκοσμίου 
πρωταθλήματος μοτοσικλέτας», η υποπαράγραφος 5. 

κβ. Στην παράγραφο 29. «Οδηγός που θα καταλάβει 
καλύτερη θέση από άλλον οδηγό (Ηθ3ά ΐο Ηθθά) σε 
αγώνα του παγκοσμίου πρωταθλήματος αυτοκινήτου 
(Φόρμουλα) ή του παγκοσμίου πρωταθλήματος μοτο¬ 
σικλέτας ή σε αγώνα του παγκοσμίου πρωταθλήματος 
αυτοκινήτου (Ράλι)», η υποπαράγραφος 5. 

κγ. Στην παράγραφο 30. «Οδηγός που θα διανύσει 
τον ταχύτερο γύρο σε αγώνα του παγκοσμίου πρωτα¬ 
θλήματος αυτοκινήτου (Φόρμουλα) ή του παγκοσμίου 
πρωταθλήματος μοτοσικλέτας», η υποπαράγραφος 4. 

κδ. Στην παράγραφο 31. «Οδηγός που θα λάβει θέση 
στη σειρά κατάταξης ή όχι (ϋ355ίίγ - Νοΐ θ355ίίγ)», η 
υποπαράγραφος 3. 

κε. Στην παράγραφο 32. «Οδηγός που αποχώρησε 
πρώτος από αγώνα του παγκοσμίου πρωταθλήματος 
αυτοκινήτου (Φόρμουλα) ή του παγκοσμίου πρωταθλή¬ 
ματος μοτοσικλέτας», η υποπαράγραφος 5. 


κστ. Στην παράγραφο 33. «Νικητής γκρουπ (ςιτουρ 
βθΐΐίηςι) σε αγώνα του παγκοσμίου πρωταθλήματος 
αυτοκινήτου (Φόρμουλα) ή του παγκοσμίου πρωταθλή¬ 
ματος μοτοσικλέτας», η υποπαράγραφος 4. 

κζ. Στην παράγραφο 35. «θέση οδηγού στην πρώτη 
δυάδα ή στην πρώτη τριάδα ή στην πρώτη τετράδα 
ή στην πρώτη εξάδα ή στην πρώτη οκτάδα σε αγώνα 
κατάταξης (ΡοΙθ ρο5ίΐίοη) ή σε αγώνα του παγκοσμίου 
πρωταθλήματος αυτοκινήτου (Φόρμουλα) ή του παγκο¬ 
σμίου πρωταθλήματος μοτοσικλέτας ή σε αγώνα του 
παγκοσμίου πρωταθλήματος αυτοκινήτου (Ράλι)», η 
υποπαράγραφος 5. 

15. Κατά τα λοιπά ισχύει η με αριθμό 37336/06.08.2008 
(Β' 1590) απόφαση των Υπουργών Οικονομίας και Οι¬ 
κονομικών και Πολιτισμού με τίτλο [Έγκριση του «Κα¬ 
νονισμού Οργάνωσης, Λειτουργίας και Διεξαγωγής των 
παιχνιδιών στοιχημάτων προκαθορισμένης απόδοσης 
της Ο.Π.Α.Π. Α.Ε.»], όπως ισχύει. 

16. Η ισχύς των διατάξεων της παρούσας απόφασης 
άρχεται από τη δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 2017 

Ο Πρόεδρος 

ΕΥΑΓΓΕΛΟΣ ΚΑΡΑΓΡΗΓΟΡΙΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























